text: В китайската провинция Шандун на 30 юни откриха моста Дзяоджоу. Той е с дължина 42,5 километра, разпределен на осем автомобилни ленти и за момента е най-дългият морски мост в света според Гинес. Мостът съденинява континенталната част на китайския пристанищен град Циндао с островния район Хуандао.
  Построяването на моста отнема четири години, при което са били заети най-малко 10 000 души. Мостът е проектиран от Шандун Гаосу Груп. В строителството му са вложени 450 хиляди тона стомана и 2,3 млн. куб. метра бетон. Проектиран е да е в състояние да издържа тежки земетресения, тайфуни, и евентуални сблъсъци с кораби. Съоръжението е се крепи на повече от 5000 стълба, разположени през 35 метра, състои се от шест ленти и струва над 10 млрд. юана (US $ 1,5 млрд.).
  В деня на пускането в експлоатация на моста Дзяоджоу е открит и тунелът Цинхуан. Той също пресича залива Дзяоджоу в най-тясната му част и свързва Окръг Хуандао с град Циндао. Тунелът е дълъг 9,47 км.